Πιστεύω ότι οι μη χρηματοοικονομικές χρήσεις blockchain εμφανίζονται τώρα.
Η μεγαλύτερη τέτοια εφαρμογή τώρα είναι τα NFT, ή μη ανταλλάξιμα διακριτικά,
που αντιπροσωπεύουν μοναδικά asset, όπως τα συλλεκτικά, κυρίως σήμερα.
Αλλά υπάρχει ραγδαία αύξηση αντιπροσώπευσης από άλλους τύπους asset,
με πράγματα όπως οι πιστώσεις άνθρακα, τίτλους ακινήτων και άλλα τέτοια.
Στην ουσία, μπορείτε να σκεφτείτε το blockchain ως τη δημιουργία
πιο αποτελεσματικής χρήσης ή ανταλλαγών σχεδόν σε κάθε τομέα.
Ένας τρόπος χρήσης του blockchain είναι η παρακολούθηση της ενέργειας
και του πώς χρησιμοποιείται σε ένα δίκτυο, και μετά να γίνεται εφικτό
να βοηθηθούν οι άνθρωποι, ώστε να τη χρησιμοποιούν πιο αποτελεσματικά
Όπου υπάρχουν συμβόλαια, οι συμμετέχοντες χρειάζονται
κάποιο επίπεδο εμπιστοσύνης, σωστά;
Και συνήθως έχουμε δικηγόρους που τα κάνουν αυτά, και είναι μια χαρά.
Οι δικηγόροι είναι μια τέλεια λύση.
Είναι όμως και ακριβή λύση.
Τα blockchain μπορούν να δημιουργήσουν καταστάσεις.
Δεν μπορούν να λύσουν κάθε πρόβλημα, αλλά μπορούν να δημιουργήσουν καταστάσεις
όπου δεν χρειάζεται απαραίτητα να εμπλακεί δικηγόρος
επειδή αυτά που θα διευθετούσε ο δικηγόρος μπορούν να συμβούν με το blockchain
με τρόπο που όλοι θα εμπιστευτούν.
Αυτή τη στιγμή, όταν ανεβάζουμε φωτογραφίες ή βίντεο,
δεν μας ανήκουν, στην ουσία, αυτά τα δεδομένα.
Οπότε υπάρχουν τεράστιες ευκαιρίες σχετικά με το πώς επικοινωνούμε με ανθρώπους
που αγαπάμε, αλλά και με το πώς δημιουργούμε διαδικτυακά.
Αυτό που με συναρπάζει πιο πολύ
με τα blockchain είναι οι ευκαιρίες ενασχόλησης με το χάσμα του πλούτου.
Τα blockchain μας δίνει αυτές τις ευκαιρίες καθώς σε αυτόν το χώρο
μπορούμε να επαναπροσδιοριστούμε και τώρα μπορούμε να αλληλεπιδράσουμε
με άλλους ανώνυμα ή με ψευδώνυμα, σαν μια σειρά αριθμών.
Έχω το δημόσιο κλειδί μου και συμμετέχω σε όποιες υποθέσεις θέλω
χωρίς να με αποτρέπει κάποιος κανονισμός απλά επειδή
έχω κάποια συγκεκριμένα δημογραφικά ή φυλετικά στοιχεία.
Η ελπίδα μου για το μέλλον του blockchain είναι να βρούμε τρόπους
να λύνουμε προβλήματα τα οποία μας δυσκόλευαν στο παρελθόν.
Η χρηματοοικονομική συμπερίληψη είναι μία προφανής τεχνολογία blockchain
και θα λύσει αυτό το πρόβλημα είτε από μόνη της
είτε θα πιέσει κυβερνήσεις να εφαρμόσουν πιο εύλογους κανονισμούς,
να έχουν πιο εύλογες πολιτικές για την πρόσβαση, που θα λύσουν το πρόβλημα.
Αυτό που με κρατά ξύπνια τα βράδια, αυτό που με ανησυχεί πραγματικά
είναι ότι θα καταλήξουμε, είτε τυχαία είτε εσκεμμένα,
να χτίζουμε ξανά τις ίδιες προκαταλήψεις που έχουμε στο υπάρχον σύστημά μας.
Υπα΄ρχουν σίγουρα
περιβαλλοντικές επιδράσεις όταν πρόκειται για την τεχνολογία blockchain.
Με το Bitcoin, είναι η απόδειξη εργασίας, και αυτή απαιτεί κατανάλωση ενέργειας.
Αλλά η αξία του Bitcoin είναι πολύ μεγαλύτερη από την κατανάλωση ενέργειας.
Οι περιβαλλοντικές επιδράσεις είναι καταστροφικές.
Στην περίπτωση των τεχνολογιών απόδειξης εργασίας, το bitcoin αποτελεί παράδειγμα.
Οπότε η απόδειξη συμμετοχής είναι μια άλλη μορφή συστήματος συναίνεσης.
Έχουμε ενδιαφερόμενους που εξαρτώνται από
ένα blockchain για να αποδείξουν την εγκυρότητα αυτού του μπλοκ.
Έτσι, με τις αποδείξεις συμμετοχής, στην ουσία δεν αυξάνουμε τη χρήση ενέργειας.
Πολλοί πιστεύουν ότι είναι λιγότερο αποκεντρικοποιημένο.
Οπότε πιστεύω πως θα δείτε το blockchain να μειώνει το δικό του αποτύπωμα άνθρακα.
Εν τω μεταξύ, θα παρέχει
τεχνολογίες και δυνατότητες που θα βοηθήσουν στη βελτίωση των πραγμάτων
εκτός του χώρου του blockchain.
Πιστεύω πως τα κρυπτονομίσματα
και το blockchain θα συνεχίσουν να αναπτύσσονται και να υιοθετούνται ευρέως.
Είναι αλήθεια ότι αυτό γίνεται με κύκλους.
Άλλοτε θα βλέπουμε μια τεράστια άνοδο, και μετά μια διόρθωση.
Αλλά εάν τα δούμε σφαιρικά αυτά από τον ένα κύκλο στον επόμενο,
συνεχίζουν να μεγαλώνουν με πραγματικά γρήγορο ρυθμό.
Ανησυχώ περισσότερο με την τεχνολογία blockchain γιατί ενώ αναπτύσσεται πολύ
γρήγορα, οι ρυθμιστικές αρχές και οι κυβερνήσεις δεν την καταλαβαίνουν.
Δεν γνωρίζουν πώς να την ελέγξουν.
Κάποια στιγμή θα την καταλάβουν, αλλά βραχυπρόθεσμα αυτό δεν γίνεται.
Και είναι σημαντικό να συμφωνήσουμε διακρατικά, όχι μόνο σε μία χώρα.
Έχει ήδη γίνει
υποκείμενο στρώμα για πολλά συστήματα και εφαρμογές παγκοσμίως.
Και έτσι είναι αρκετά δύσκολο, αυτή τη στιγμή, να σταματήσουμε τα blockchain.
Αν πιστεύω ότι τα αποκεντρωμένα δίκτυα χωρίς άδειες, ήρθαν για να μείνουν;
Ειλικρινά το ελπίζω.
Και πιστεύω πως το Bitcoin έχει αποδείξει ότι έτσι είναι,
με, όπως φαίνεται, πάνω από μία δεκαετία ύπαρξης.
Τα νέα νομίσματα θα επιβιώσουν;
Κανείς δεν μπορεί να γνωρίζει.
Είναι αδύνατο να το γνωρίζουμε. Για κάθε νέο πράγμα,
χρειαζόμαστε πολλές αποδείξεις για να πιστέψουμε ότι
θα είναι η επόμενη μεγάλη επιτυχία.
Και στην περίπτωση του blockchain, δεν έχουμε ακόμα αυτές τις αποδείξεις.
Το blockchain βοηθάει να προωθηθεί η τεχνολογία.
Προωθεί ιδέες, προωθεί τον ανταγωνισμό.
Αλλά κάποιες φορές, αυτός που θα κινηθεί πρώτος
δεν είναι αυτός που θα κερδίσει.